**ข่าวประชาสัมพันธ์**

**9 พฤษภาคม 2566**

**บสย. ลุยช่วยผู้ประกอบการ จัด “บสย. SMEs เข้มแข็ง”**

**เข้าถึงสินเชื่อ-เติมสภาพคล่อง งาน Money Expo 2023**

นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ปีนี้ บสย. ได้เข้าร่วมงานมหกรรมการเงินกรุงเทพ ครั้งที่ 23 Money Expo 2023 ระหว่างวันที่ 11-14 พฤษภาคม 2566 ณ อาคารชาเลนเจอร์ 2-3 อิมแพ็ค เมืองทองธานี โดยงานปีนี้จัดขึ้นภายใต้แนวคิด Green Finance for Green Living “การเงินสีเขียวเพื่อชีวิตสีเขียว” ซึ่ง บสย. มีผลิตภัณฑ์ค้ำประกันสินเชื่อ Smart Green ตอบสนองผู้ประกอบการกลุ่ม ESG และ BCG เป็นมิตรต่อสิ่งแวดล้อม ภายใต้โครงการค้ำประกันสินเชื่อ “บสย. SMEs เข้มแข็ง” (PGS 10) วงเงิน 50,000 ล้านบาท ช่วยผู้ประกอบการเข้าถึงสินเชื่อได้มากขึ้น และเติมสภาพคล่องทางการเงิน

 สำหรับ Smart Greenผู้ประกอบการ SMEs ที่ต้องการเงินทุนสำหรับการปรับปรุงพัฒนา เสริมศักยภาพธุรกิจ สู่ ESG รองรับการเปลี่ยนแปลงเพื่อพัฒนาองค์กรอย่างยั่งยืน และ BCG เป็นมิตรต่อสิ่งแวดล้อม วงเงินโครงการ 500 ล้านบาท ค้ำประกันต่อรายไม่เกิน 1-40 ล้านบาทรวมทุกสถาบันการเงิน อัตราค่าธรรมเนียมค้ำประกัน 1.5% ต่อปี ฟรี 4 ปีแรก

 นายสิทธิกร กล่าวว่า ขอเชิญชวนผู้ประกอบการ SMEs มาที่บูธ บสย. (L4) ซึ่งปีนี้มีการจัดโปรโมชั่นพิเศษสำหรับผู้ที่มาลงทะเบียนที่บูธ บสย. ฟรี!! ค่าดำเนินการค้ำประกัน พร้อมจัดทีมหมอหนี้ให้คำปรึกษาแบบตัวต่อตัว ทั้งด้านการขอสินเชื่อ เติมสภาพคล่องทางธุรกิจ การปรับปรุงธุรกิจ การแก้หนี้ การปรับโครงสร้างหนี้ และเพื่อเพิ่มความสะดวกในการใช้บริการให้ง่ายขึ้น ผู้ประกอบการ SMEs สามารถลงทะเบียน บริการขอรับคำปรึกษา ตรวจสุขภาพทางการเงินผ่านช่องทาง **Line TCG First (@tcgfirst) ฟรี ตลอด 24 ชั่วโมง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*